An kafa dokar hana zirga-zirga a Damaturu | Labarai | DW | 25.10.2013
An kafa dokar hana zirga-zirga a Damaturu
Hukumomi a jihar Yobe sun kafa dokar hana fita ba dare ba rana a Damaturu, babban birnin jihar bayan wani sabon tashin hankali da ya barke.
Sojojin da aka tura su yaki Boko Haram
Rahotanni daga garin Damaturu, fadar gwamnatin jihar Yobe, sun tabbatar da cewa an dauki tsawon lokaci ana ba-ta-kashi tsakanin wasu ‘yan bindiga. Rikicin dai ana kyautata zaton ya faru ne tsakanin ‘yan kungiyar Boko Haram da jami'an tsaro, bayan wasu hare-hare da ‘yan bindigar suka kai a sassan garin. Al'ummomin da ke zaune a anguwar Red Bricks da ke kan hanyar Maiduguri da ma masu makobtaka da su sun bayyana cewa an dauki lokaci ana jin kararraki a yankin. Wani bawan Allah da ke zaune a wannan wuri ya shaida wa wakilinmu Al-Amin Sulaiman Muhammed ta wayar tarho, bisa sharadin boye sunansa cewa.
"Ya ce tun da misalin karfe biyar da wasu mintuna ne muka fara jin karan harbe-harbe a anguwa da ake kira Red Brick da ke kan hanyar Maiduguri a gaskiya wannan lamari ya tayar mana da hankali saboda mun fi shekara ba mu ji karar irin wannan harbi ba. A halin yanzu da muke wannan maganar ma wannan harbe-harben ana yin sa"
Mawallafi: Al-Amin Sulaiman Muhammed
Rahotanni masu dangantaka Damaturu
Muhimman kalmomi Damaturu
Permalink https://p.dw.com/p/1A5zS